తెలంగాణ
తెలంగాణ రాష్ట్రం దక్కను పీఠభూమిలో భాగంగా, తూర్పు కనుమలకు పశ్చిమంగా ఉంది. ఈ ప్రాంతము సరాసరిన సముద్రమట్టం నుంచి 1500 అడుగుల ఎత్తును కలిగియుండి ఆగ్నేయానికి వాలి ఉంది. ఈ రాష్ట్రపు దక్షిణ భాగంలో ప్రధానముగా కృష్ణా, తుంగభద్ర నదులు ప్రవహిస్తుండగా, ఉత్తర భాగంలో గోదావరి నది ప్రవహిస్తున్నది. కృష్ణా, తుంగభద్ర నదులు దక్షిణమున ఈ రాష్ట్రాన్ని ఆంధ్రప్రదేశ్‌లోని రాయలసీమ నుంచి వేరుచేస్తున్నవి. ఈ రాష్ట్ర విస్తీర్ణం 1,14,840 చదరపు కిలోమీటర్లు. తెలంగాణలో భౌగోళికంగా మహబూబ్ నగర్ జిల్లా పెద్దది కాగా, హైదరాబాదు చిన్నది. తెలంగాణకు సముద్రతీరం లేదు. ఈ రాష్ట్రం కృష్ణా మరియు గోదావరి నదుల పరీవాహక ప్రాంతంలోకి వస్తుంది.
ముజఫర్‌నగర్
ముజఫర్‌నగర్ జిల్లా దాదాపు దీర్ఘచతురశ్రాకారంలో ఉంటుంది. జిల్లా 29°11′30″ డిగ్రీల ఉత్తర అక్షాంశం మరియు 29°45′15 డిగ్రీల తూర్పు రేఖాంశంలో ఉంది. జిల్లా వైశాల్యం 300 చ.కి.మీ. జిల్లా తూర్పు మరియు పడమరల మధ్య అత్యధిక దూరం 97 కి.మీ. ఉత్తర మరియు దక్షిణాల మధ్య అత్యధిక దూరం 57 కి.మీ. సరాసరి పొడవు 95 కి.మీ. సరాసరి వెడల్పు 50 కి.మీ. జిల్లా సరాసరిగ సముద్రమట్టానికి 232 మీ. ఎత్తున ఉంది. జిల్లాలో రెండు నదులు ప్రవహిస్తున్నాయి. తూర్పున గంగానది పశ్చిమంలో యమునా నది ప్రవహిస్తుంది.